Premiile BAFTA
Premiile BAFTA sunt premii conferite anual pentru realizări deosebite în filme, televiziune, filme pentru copii și pentru programe interactive de către British Academy of Film and Television Arts, o organizație non-profit a profesioniștilor din film și televiziune din Marea Britanie, fondată 1947. Între 2008 și 2016, ceremoniile s-au desfășurat la Royal Opera House din Londra. Începând cu 2017, ceremoniile s-au desfășurat la Royal Albert Hall din Londra. Premiile BAFTA reprezintă echivalentul britanic al Premiilor Oscar.